b'\n_START_ARTICLE_\nTeen Wolf, eli ihmissusi teini-i\xc3\xa4ss\xc3\xa4\n_START_SECTION_\nJuoni\n_START_PARAGRAPH_\nScott Howard on 17-vuotias lukiolainen, joka on kyll\xc3\xa4stynyt olemaan keskinkertainen. H\xc3\xa4n asuu pikkukaupungissa Nebraskassa ja h\xc3\xa4nen ainoa mahdollisuutensa suosituksi tulemiseen on h\xc3\xa4nen koulunsa koripallojoukkue Beavers. Scott on ihastunut Pamela Wellsiin, joka seurustelee h\xc3\xa4nen kilpailijansa Mickin kanssa. Mick pelaa Dragons-joukkueessa, joka on Beaversin pahin kilpakumppani. Scott j\xc3\xa4tt\xc3\xa4\xc3\xa4 t\xc3\xa4ysin huomiotta parhaan kaverinsa Boofin vihjaukset kiinnostuksestaan h\xc3\xa4nt\xc3\xa4 kohtaan vedoten yhteiseen historiaan._NEWLINE_Kun sarja h\xc3\xa4mm\xc3\xa4stytt\xc3\xa4vi\xc3\xa4 muutoksia tapahtuu, kuten pitk\xc3\xa4t hiukset kasvavat hetkess\xc3\xa4, k\xc3\xa4det ovat yht\xc3\xa4kki\xc3\xa4 karvaiset, Scott p\xc3\xa4\xc3\xa4tt\xc3\xa4\xc3\xa4 lopettaa joukkueessa pelaamisen mutta h\xc3\xa4nen valmentajansa saa h\xc3\xa4net muuttamaan mielens\xc3\xa4. Scott ja h\xc3\xa4nen kaverinsa Stiles l\xc3\xa4htev\xc3\xa4t illalla kotibileisiin jossa my\xc3\xb6s Pamela sek\xc3\xa4 Scottin harmiksi my\xc3\xb6s Mick ovat, Scott ja Boof joutuvat kahdestaan kaappiin ja Boof alkaa muhinoimaan Scottin kanssa. Scottin el\xc3\xa4imellinen puoli astuu esiin ja h\xc3\xa4n vahingossa raapii Boofin selk\xc3\xa4\xc3\xa4. Kun Scott palaa kotiin, h\xc3\xa4n lukittautuu kylpyhuoneeseen ja on huolissaan muutoksista kuten kynsien nopeasta kasvusta ja karvoista k\xc3\xa4siss\xc3\xa4. H\xc3\xa4n huomaa muuttuvansa ihmissudeksi. H\xc3\xa4nen is\xc3\xa4ns\xc3\xa4 Harold kohtaa h\xc3\xa4net ja paljastaa, ett\xc3\xa4 h\xc3\xa4n on my\xc3\xb6s ihmissusi ja ett\xc3\xa4 h\xc3\xa4n toivoi, ett\xc3\xa4 Scott ei peri perint\xc3\xb6\xc3\xa4, koska "joskus se hypp\xc3\xa4\xc3\xa4 sukupolven yli"._NEWLINE_Scott paljastaa salaisuutensa Stilesille, joka suostuu pit\xc3\xa4m\xc3\xa4\xc3\xa4n salaisuutensa, mutta kun Scottin paineet kasvaa kent\xc3\xa4ll\xc3\xa4 seuraavassa koripallopeliss\xc3\xa4, h\xc3\xa4n muuttuu sudeksi, joka on ilmi\xc3\xb6m\xc3\xa4inen koripalloilija ja auttaa joukkueensa voittamaan ensimm\xc3\xa4isen pelins\xc3\xa4 kolmeen vuoteen. T\xc3\xa4m\xc3\xa4 vaikuttaa nopeasti Scottin suosioon ja kohta koko lukio kannattaa "Wolf Feveri\xc3\xa4". Scott unohtaa yst\xc3\xa4v\xc3\xa4ns\xc3\xa4 Boofin suosion tiell\xc3\xa4 ja t\xc3\xa4m\xc3\xa4 vieraantuu Scottista samoin kun Scottiin joukkuekaverit eiv\xc3\xa4t pid\xc3\xa4 suden yksioikoisesta pelityylist\xc3\xa4._NEWLINE_Stiles myy "Teen Wolf" -tavaraa ja Pamela vihdoin alkaa kiinnitt\xc3\xa4\xc3\xa4 huomiota Scottiin. Kun Scott saa roolin lukion n\xc3\xa4ytelm\xc3\xa4st\xc3\xa4 Pamelan rinnalla, Pamela tulee h\xc3\xa4nen p\xc3\xa4\xc3\xa4lleen pukuhuoneessa ja he harrastavat seksi\xc3\xa4. My\xc3\xb6hemmin selvi\xc3\xa4\xc3\xa4 ett\xc3\xa4 kaikki tapahtunut oli vain Pamelan juoni tehd\xc3\xa4 Mick mustasukkaiseksi ja h\xc3\xa4n sanoo Scottille seurustelevansa edelleen Mickin kanssa ja ett\xc3\xa4 h\xc3\xa4n ei ole Scottista kiinnostunut poikayst\xc3\xa4v\xc3\xa4n\xc3\xa4. Harold kertoo Scottille, ett\xc3\xa4 h\xc3\xa4n on vastuussa rehtori Rusty Thornesta, joka pit\xc3\xa4\xc3\xa4 Scottia silm\xc3\xa4tikkunaan, koska h\xc3\xa4n oli pelotellut rehtoria omana lukioaikanaan. Harold t\xc3\xa4st\xc3\xa4 syyst\xc3\xa4 neuvoo Scottia olemaan oma itsens\xc3\xa4, eik\xc3\xa4 susi._NEWLINE_Tulevalla kev\xc3\xa4tanssilla Boof suostuu menem\xc3\xa4\xc3\xa4n Scottin kanssa, mutta vain jos h\xc3\xa4n tulee omana itsen\xc3\xa4\xc3\xa4n, ei sutena. Scott kuitenkin saapuu paikalle sutena ja pit\xc3\xa4\xc3\xa4 hauskaa. Boof ei t\xc3\xa4st\xc3\xa4 ole kovinkaan vaikuttunut. H\xc3\xa4n vie Scottin ulos eteiseen ja suutelee, mik\xc3\xa4 muuttaa Scottin takaisin omaksi itsekseen. Kun he palaavat tanssilattialle, jokainen kiinnitt\xc3\xa4\xc3\xa4 huomiota h\xc3\xa4neen, Pamela mukaan lukien. Mick huomaa sen my\xc3\xb6s ja alkaa ahdistella Scottia, kunnes susi astuu esiin ja hy\xc3\xb6kk\xc3\xa4\xc3\xa4 h\xc3\xa4nen kimppuun. Susifanit osoittavat suosiota Scottille ja h\xc3\xa4n juoksee pois tanssilattialta k\xc3\xa4yt\xc3\xa4v\xc3\xa4\xc3\xa4n jossa t\xc3\xb6rm\xc3\xa4\xc3\xa4 suoraan Thorneen, joka uhkaa erottaa Scottin koulusta. Harold saapuu paikalle ja k\xc3\xa4skee Scottin kotiin. Sitten h\xc3\xa4n muistuttaa Thornea siit\xc3\xa4 mihin h\xc3\xa4n kykenee nojaamalla rehtoria p\xc3\xa4in ja murisemalla, joka saa Thornen kastelemaan housunsa._NEWLINE_Scott luopuu suden roolista lopettaen n\xc3\xa4yttelemisen ja pelaamisen. Mestaruuspeliss\xc3\xa4 Scott kuitenkin saapuu paikalle ja kokoontuu joukkuetovereidensa kanssa pelaamaan ilman sutta voittaakseen pelin. Odotuksista huolimatta joukkue alkaa pelaamaan hyvin yhteen ja he tekev\xc3\xa4t tasoitusta Dragonseja vastaan. Viimeisell\xc3\xa4 nelj\xc3\xa4nneksell\xc3\xa4, Beaversin ollessa yhden pisteen takana, Mick kaataa Scottin summerin soidessa. Beaversit saavat t\xc3\xa4st\xc3\xa4 kaksi rangaistusheittoa. Scott pussittaa molemmat heitot. Beavers voittaa pelin ja mestaruuden kaikkien iloksi. Pamela tulee katsomosta Scottia vastaan mutta Scott rynt\xc3\xa4\xc3\xa4 h\xc3\xa4nen ohi Boofin luo ja suutelee t\xc3\xa4t\xc3\xa4. Mick sanoo Pamelalle ett\xc3\xa4 heid\xc3\xa4n on l\xc3\xa4hdett\xc3\xa4v\xc3\xa4 mutta Pamela vastaa h\xc3\xa4nelle negatiivisesti ja rynt\xc3\xa4\xc3\xa4 itse ulos pettyneen\xc3\xa4 muiden juhliessa voittoa.\n_START_SECTION_\nArvioita\n_START_PARAGRAPH_\nVideo-oppaassa vuodelta 1994 Sam Inkinen pit\xc3\xa4\xc3\xa4 elokuvaa perushauskana ihmissusiparodiana ja antaa sille kaksi t\xc3\xa4hte\xc3\xa4 viidest\xc3\xa4, mik\xc3\xa4 vastaa sanallista arviota \xe2\x80\x9dkeskinkertainen\xe2\x80\x9d.'